VARAAIT
Tere tulemast "Varaaita"!
Alustame täna 4-osalise õpetussarjaga "Sex Files"
Uurime seda, mida Piibel õpetab seksi kohta ja seksuaalsusest.
Milliseid piire sellele seatakse?
Millist seksuaalelu peaks elama abielus olles või sellest väljaspool?
Kõigest ei jõua rääkida ühes ega ka neljas osas mitte,
aga igal juhul puudutab seks ühel või teisel viisil meist igaüht.
Igaüks, kes õhtuti telekat vaatab, näeb ekraanil mitmel korral
seksuaalset läbikäimist graafiliselt kuvatuna.
See, mida vaatame, mõjutab meie hoiakuid ja käitumist.
Õhkkond seksi alal on viimastel aastakümnetel rajult muutunud.
See, mis tekitas piinlikkust 1970. aastatel,
ei tekita enam mingeid emotsioone.
Bill Hybels nimetab lääne kultuuri seksihullustuses olevaks.
Paljud sõltuvused muutuvad kiiresti igapäevasteks.
Inimesed sõltuvad üha enam igapäevasest nn seksiannusest.
Paljud kristlased on valmis
tembeldama seksuaalsuse saatana leiutiseks.
Nad justkui heidavad lapse koos pesuveega minema.
Teist äärmust esindavad kristlased muganduvad kaasaja oludega.
Neil puuduvad igasugused piirid õige ja vale seksi suhtes.
Sellest räägime täna.
Tere tulemast olema meiega!
VARAAIT
Seks on Jumala kingitus.
Piiblis räägitakse seksuaalsusest positiivselt.
See on algusest peale Jumala idee.
Jumal lõi inimese seksuaalseks olendiks.
Piibli alguses ütles Issand Jumal: "Inimesel ei ole hea üksi olla;
ma tahan teha temale abi, kes tema kohane on."
Põhjus, miks Aadam sai kaaslase, oli igatsus ühenduse järele.
Teine põhjus peitus soo jätkamises.
Seksuaalsust ei loodud vaid inimkonna kasvamise põhjusel.
Jumal lõi selle seetõttu, et inimene kogeks külgetõmmet,
kokkukuuluvust, samastumist ja lähedust.
Mees ja naine saavad üheks lihaks.
Soovi korral võib seda tõlgitseda tähendavat
ainult sugulise ühenduse vilja, sündivat last.
Väljenduse taga võib näha ka sügavat ühenduse kogemist.
Mees ja naine saavad üheks
mitte vaid füüsiliselt, vaid ennekõike vaimselt.
Ainult füüsiline ühendus ei paku täit rahuldust.
Sellest ei saa kunagi meest ja naist püsivalt kooshoidvat jõudu.
Sellepärast ei tohiks seksi abil üritada korvata puudusi ühenduses.
Seksuaalne ühendus on vaimse ühenduse vili.
Ilming.
See on nagu vahukoor maasikatordi peal.
Kristlusele ja kirikule on ette heidetud seksi tembeldamist patuks.
Minu arust on kirikud alati järginud oma aja hoiakuid seksi suhtes.
Juhiseid pole siiski Piiblist võetud, vaid hoopis kuskilt mujalt.
Mõnel juhul on Piiblit kasutatud väga valikuliselt.
Piiblis suhtutakse seksi loomulikult.
Näiteks Ülemlaul Piiblis kuvab
seksuaalsust ja sugulist ühendust äärmiselt positiivses valguses.
Ülemlaulu peig kasutab
armastatu ilu kirjeldamiseks viisi, mida meil on raske mõista.
Me seksuaalset kogemust mõjutavad meie omast kultuurist
pärinevad valed hoiakud, ettekujutused või valehäbid.
Ülemlaulu seksuaalsus on puhas.
See on teineteisesse armunud mehe ja naise armastus,
mis on vaba süümepiinadest.
See on armastus, mis tahab parimat teisele.
See ei ole isekas, vaid teeniv armastus.
Armastus ei otsi kunagi omakasu.
Paljudel võib puududa kogemus sellisest armastusest.
Puhtast seksuaalsest rõõmust, mida ei varjuta süümepiinad.
See on võimalik!
Sellel puudub häbitunne, see on kui mälestus
Aadama ja Eeva ühendusest enne pattulangemist.
Puudub hirm selle ees, mida teine mõelda võib.
Pole salatsemist, tingimusi, pingeid.
See on ilus, imeline, rahuldav ning ennekõike ühendav.
Selle läbi kogeme, et teine tunneb ja pooldab mind täielikult.
Mina tunnen teda ja ta lepib minuga sellisena, nagu olen.
Mitte ainult ei lepi, vaid armastab mind ja mina teda.
Kui meil on ühendus Jumalaga ja puhas südametunnistus,
siis võib ka seks oma abikaasaga
olla nagu mesi, nagu balsam, nagu henna, nagu nard,
nagu safran, nagu kaneel ja muid imelisi lõhnu.
Võimalik, et paljude kristlastegi seksuaalsus
on seotud häbitundega, hirmu ja halva südametunnistusega.
Oleme langenud inimkonna liikmetena pattu.
Seetõttu võib me seksuaalsuski olla patu plekkidega,
nagu kõik muugi siin pattulangemise järgses maailmas.
Seksi võib kasutada valesti või õigesti.
Täiesti kindlalt, valesti või õigesti.
VARAAIT
Kui inimkonna seksuaalelust kirjutataks ajalugu,
siis seksi väärkasutuse ajalugu
oleks sadu kordi paksem kui selle õige kasutamise ajalugu.
Väär seksuaalvahekord on järginud rohkem või vähem kõiki vanu kultuure.
Paljudes neist kiideti see mingil määral heaks,
st see institutsionaliseeriti.
Sellest hoolimata mädandas väära seksi mõju ühiskonda.
Moraalse selgroo murenemine oli põhjuseks enam
kui ühe või kahe suurvõimu allakäigule.
Miks on väär seksuaalvahekord nii suur probleem?
See tundus ja tundub nii hea.
Kohe peale paradiisiaega hakkas inimene valesti kasutama
Jumala antud seksuaalsuse andi.
Paljude Piibli isikute elu jälgides leiame,
et nad käitusid teisiti, kui oli Jumala algne tahe.
Nende kultuuri tavad erinesid Jumala plaanidest.
Lemek võttis mitu naist ja peale teda ka teised.
Aabraham üritas aidata Jumalat ühtides Saara orjatariga.
Jaakobi poeg Juuda ühtis prostituudiga,
kes osutus tema miniaks.
Taavet võttis 8 naist ja Saalomon võttis 700 naist ja 300 liignaist.
Taaveti poeg Amnon vägistas kuningalossis oma õe.
Taaveti poeg Absalom magas aga avalikult oma isa liignaistega.
Palju selliseid juhtumeid võime leida otse Piiblist.
VARAAIT
Üks kõige klassikalisemaid väära seksi juhtumeid
on kuningas Taaveti abielurikkumine.
Ühel ööl üksinda jäädes otsustas ta minna lossi katusele.
Ehk tahtis ta näha sealt naabrit või silmitseda vaatamisväärsuseid,
kuid igal juhul nägi ta naabri katuselt naabriprouat siseõues alasti olevat.
Tekst laseb arvata, et naine
puhastus seaduse kohaselt kuupuhastuse verest.
Taavet ei vajanud binokleid.
Ta vaatas korra, kolmandatki korda, nagu on kirjutatud.
Lõpuks kasutas Taavet kuninga eesõigust
ja laskis tuua selle naise, hett Uurija naise Batseba enda juurde.
Ta tegi seda, mida teadis olevat vale.
Ta magas Batsebaga ja saatis ta seejärel koju tagasi.
Ilmselt hindas Taavet seda olukorda riskivabaks,
kuna kuupuhastuse järgne aeg arvatakse ka täna olevat
kõige ebatõenäolisem aeg rasedaks jäämisel.
Miks kutsutakse isaks meest, kes loodab kindlatele päevadele?
Kuid Taaveti arvestused oli valed.
Saamuel kirjutas selle kohta nii:
"Siis Taavet läkitas käskjalad teda tooma.
Ja kui ta tuli tema juurde, siis Taavet magas tema juures;
naine oli just ennast puhastanud oma roojasusest.
Siis läks naine tagasi oma kotta.
Ja naine jäi lapseootele;
ta läkitas Taavetile teate, öeldes: "Ma olen lapseootel."
Siis Taavet läkitas Joabile sõna: "Saada hett Uurija minu juurde!"
Ja Joab saatis Uurija Taaveti juurde."
Kui Taavet sai teada, et Batseba jäi rasedaks sellest kõrvalehüppest,
siis ta üritas jälgi varjata, lastes ta mehe rindelt koju kutsuda.
Taavet üritas saada meest naisega magama.
Jootis veel mehe purjugi,
kuid ei õnnestunud saada meest naise juurde.
Abielupettuse ilmsikstuleku hirmus
oli Taavet valmis saatma Uurija vaenlase mõõga läbi surma.
Mees sai rindele kaasa kirja väepealikule,
kus kästi Uurija jätta üksi vaenlase keskele.
Mees viib ise oma surmaotsuse suletud ümbrikus rindele.
Saades teate Uurija surmast, võttis Taavet Batseba naiseks.
Rõõmsalt ja reipalt.
Peale pulmi arvasid paljud,
et küll kuningas ikka kohtles hästi naabrist leske,
kui võttis teda neljandaks naiseks.
Jumal ei jätnud seda asja tähelepanuta.
Ta nägi Taaveti musta südametunnistust.
Ta nägi seda needust,
mille Taavet tõmbas enda ja kogu kuningakoja peale.
Jumal saatis Taaveti juurde
prohvet Naatani, kes näitas talle tema süüd.
Prohveti sõnad põhjustasid
kuninga meeleparandusele tuleku ja andestuse saamise Jumalalt.
Kuigi ta sattus elus palju kordi kogema patustamise tagajärgi,
sai ta Jumalalt need andeks.
Ta uskus olevat saanud andeks.
See on täiesti pöörane lugu.
Taavet uskus, et on saanud andeks selle tohutu suure patu.
Pole olemas sellist pattu, mida inimene ei saa Jumalalt andeks.
Küsimus on palumises.
Ei ole andestamatut pattu.
Jumal on püha ja Ta võttis Taavetit tõsiselt.
Ta võtab ka meid tõsiselt.
Abielurikkumine on väär, olgu tegemist isanda või emandaga.
See on vale ka tänapäeval.
Seks väljaspool abielu on olnud alati väär.
See jääbki nii olema.
Jumal ütles seda Piiblis.
Intsest on olnud alati väär ja nii jääbki olema.
Homoseksualism on alati olnud väär ning nii jääbki olema.
Pornograafia on alati olnud väär ja nii jääbki olema.
Jumal ei muutu, kuigi ajad muutuvad.
Jumal ei mõista väära seksi hukka sellepärast,
kuna tahab, et jääksime ilma millestki toredast ja põnevast
või et Ta ei sooviks meile midagi ebameeldivat,
vaid Ta hoiatab meid selle eest, kuna patt hävitab alati inimesi.
See viib meid alati Jumalast kaugemale.
See viib alati kaugemale Jumalast.
Patt on tegutsemine Jumala tahte vastaselt.
Apostel Paulus kirjutab nii:
"Mulle on kõik lubatud!" - Siiski kõigest ei ole kasu.
"Mulle on kõik lubatud!"
- Siiski miski ärgu saagu meelevalda minu üle!"
Miski, mis meid seob, vangistab ja põhjustab sõltuvust, pole kasuks.
Patt põhjustab sõltuvust,
olgu seksuaalne või muu teadlik jumalavastasus.
See teeb sõltuvaks.
Patt hävitab meie sisemust.
See harjutab meid valega.
Pattu tehes kehtivad teatud seaduspärasused.
Sama efekti saamiseks vajatakse järjest suuremaid doose.
Seetõttu jääbki inimene uimastite võrku
või pornograafia kütkesse, sest need tekitavad sõltuvust.
Sellepärast muutub ka seksitööstus laiaulatuslikumaks.
Vaja läheb üha vingemat kraami, et saada piisavalt meelehead.
Üha vingemat kraami..
Üha kiirenevas tempos hakkab see patt valitsema meie üle,
kui me seda ei tunnista andekssaamise eesmärgil.
See muutub kuningaks, kes valitseb kogu meie elu üle.
Alkohoolik mõtleb vaid selle peale, kust saaks järgmise lõuatäie.
Seksisõltlane mõtleb,
kust saaks järgmise kogemuse, ilma, et keegi teada saaks.
Vähehaaval muudab see isiku niivõrd tuimaks,
et ta on valmis annuse pärast
loovutama nooruse, tervise, abielu, töökoha või maine.
Juba konksu otsas olev inimene on meister seletama,
et ega see olukord pole nii halb kui arvatakse.
"Küll ma sellest veel välja tulen."
Kuid samamoodi, nagu Taanielile, pakutakse ka meile Jumala armu.
Samamoodi, nagu Taavet, jääme meiegi kunagi vahele.
Nagu Taavet tunnistas oma patud,
saame meiegi tunnistada oma patud ja sõltuvused.
Meiegi saame hüüda: "Olen teinud pattu Issanda vastu!"
Ka meie võime teada, et Issand on andnud meie patud andeks!
Sa ei sure.
Kuidas tuleks võidelda seksuaalse kiusatusega?
Me ei suuda võita pattu oma jõuga.
Piibel soovitab meil põgeneda, nagu Joosep põgenes kiusatuse eest.
Põgenema, nii et tulejutt taga.
Paulus kirjutab nii: "Põgenege kõlvatuse eest!
Mis tahes patt, mida inimene iganes teeks,
on väljaspool tema ihu.
Kuid kes hoorab, see patustab iseenese ihu vastu.
Või kas te ei tea, et teie ihu on teis oleva Püha Vaimu tempel,
kelle te olete saanud Jumalalt, ning et te ei ole iseenese päralt?"
Paulus näeb valet seksi ohtlikumana kui paljusid muid patte.
Vale seks on seotud eelkõige oma ihuga.
Oma keha kasutatakse valel eesmärgil.
Peaksime oma ihuga tooma au oma Loojale, Jumalale.
Hoorusega tegeledes me häbistame oma ihu ja Loojat.
Seksuaalne patt on seotud meie loomulike vajadustega.
Sellepärast ongi see probleemsem kui paljud muud patud.
Apostli järgi ei võideta seksuaalset pattu sellega võideldes,
vaid põgenedes, juhtides tähelepanu ning mõtted teise suunda.
Öeldakse, et aju on inimese tähtsaim suguorgan.
Sellepärast on meelevärskendus, aju ümberhäälestamine
ainuke viis kiusatuse vastu võitlemiseks.
Apostel Paulus kirjutab:
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Kui seisame silmitsi kiusatusega, olgu see füüsiline või vaimne kiusatus,
olgu see seotud seksi, raha, võimu või mainega,
siis ainuke viis ellujäämiseks on meele uuendamine.
See tähendab tähelepanu kiusatusest eemale pööramist.
Sellega ütleme, et ei taha oma südames teha valesti.
See on Jeesuse armule lootmine.
See on joondumine selle järgi, mida teame õige olevat.
Siinkohal ei ole põgenemine alatu, vaid mõistlik tegu.
Seksuaalne vaoshoitus ei ole mitte kurjast.
See ei ole just lihtne, kuid see on võimalik.
Vaoshoitus ei tõkesta midagi
ega tekita neuroose, nagu paljud arvavad.
See tugevdab meie seksuaalset identiteeti.
See tugevdab meie vaimset selgroogu.
Kuigi oleme seksuaalsed olendid,
ei ole seks meile kohustuslik, justkui muidu juhtub midagi hirmsat.
Piibli järgi on seks abielu osa.
Me kõik kogeme ühel või teisel moel seksuaalseid kiusatusi.
Me võime armuda valesse isikusse.
Abielu raskused võivad lükata meid valesse sülle.
Meil võib olla pingeid eneserahuldamisega.
Internet ahvatleb meid valesid lehti vaatama jne.
Need on kiusatused, milles elab meist praegugi keegi.
Täiesti kindlalt.
Kuid Piibel ütleb nii:
"Senini pole teid tabanud muu kui inimlik kiusatus.
Jumal on ustav, kes ei luba teid kiusata rohkem,
kui te suudate taluda, vaid koos kiusatusega
valmistab ka väljapääsu, nii et te suudate taluda."
Pauluse 1. Korintlastele 10:13.
Mida tähendab see reaalsuses?
Näiteks seda, et keset kiusatust läheb vool ära,
arvuti kukub maha, keegi tuleb ootamatult tuppa,
telefon heliseb ja töökaaslane vajab kiiresti abi.
Sa ei pääsegi komandeeringusse selle töökaaslasega vms.
Jumal nagu tekitaks pausi, sundkatkestuse,
võimaluse pöörata vaim kiusatusest eemale.
Kui me nii teeme, saame me rahu ja pääseme rohkem patustamast.
Kui me aga järele anname
ja tahtlikult jätkame sealt, kus pooleli jäime,
siis teeme sedasama pattu uuesti edasi,
ning see viib meid sügavamale patu sisse.
Pöördumine patust on siis valulikum, aeglasem ja raskem.
Jeesust on võimalik hüüda appi
mistahes olukorras või mistahes kiusatuse etapil.
Ta tuleb alati appi.
Ta annab armu pöörata tähelepanu mujale,
kui me vaid tahame seda.
Alati, kui oleme patustanud, olgu see seksuaalne või muu patt,
tahab Jumal anda armu ja andestada, et anda asjadele uus algus.
Jumal annab alati andeks, kui me vaid palume.
Vahel on see raske.
Kuitahes palju palume Jumalat, on raske uskuda andestusse.
Ebaõnnestumised, maine kaotamine inimeste ja Jumala ees,
või mingi muu asi võib takistada meil uskumast andestusse.
Sellisel juhul on hea võtta ühendust kellegi usaldusväärse kristlasega.
Helista või mine külla, võta ühendust Skype'ga
ja palu, et ta kuulutaks sulle patud andeks, Jeesuse nimel.
Räägi asjadest ilustamata
ja usu, kui sulle öeldakse, et sinu patud on Kristuses andestatud.
Kiusatus peab sinust lahti laskma.
Tähtis, et meil oleks usklik sõber, kellele saame tunnistada patte.
Kutsume me teda hingeravitsejaks,
vaimseks emaks või isaks, mentoriks või kelleks tahes.
Me vajame sellist tuge.
Kui sul ei ole sellist tuge, siis palu, et Jumal annaks sulle.
Jumal tahab vastata sinu püüdlustele.
Palvetame koos!
Jeesus, tänud et näed neid ahvatlusi, mille keskel me elame.
Sa tead kõike, mis toimub meie eludes.
Issand, sina tead kui sügaval
on paljud meist praegu patu ja kiusatuste haardes.
Jeesus, tuleme sinu ette ja palume, et aitaksid ja tõstaksid meid üles.
Jeesus, anna andeks ning anna meile uus algus.
Tänan, Jeesus, et saan sinu nimel tunnistada ja kinnitada:
"Jeesuse Kristuse nimel, sinu patud on sulle andeks antud!"
Jeesus, aitäh, et Sa tõstad üles ning annad uue alguse.
Sinu pühas ja kallis nimes, aamen!
Tänud, et olid koos meiega!
Keh nädala pärast jätkame teemal "Sex Files".
Kohtumiseni kuni sinnani!
Tõlge: Kuno Kivikink